En elev i O.B på Højene Skole i Hjørring er konstateret smittet med Covid-19. Det oplyser skolens ledelse på den digitale opslagstavle for skolen,  Aula.Det er tredje gang inden for fire måneder,at skolen bliver ramt af corona.

Skolen er i kontakt med de relevante myndigheder og følger Styrelsen for Patientsikkerhd om Hjørring Kommunes retningslinjer på området. Der er således taget hånd om sagen, konstaterer Michael Harritslev, der er skoledistriktsleder. Det er ikke første gang, at netop Højene Skole i Hjørring bliver ramt af corona-virus. Midt i juni blev 4.A sendt hjem sammen med klassens tre lærere, da en elev i klassen var smittet. Og tilbage i maj blev en lærer på samme skole testet positiv for corona.